
Uvod i važnost
Situaciona analiza predstavlja analitičku osnovu za pripremu Strateškog planskog dokumenta Crne Gore za potrebe korišćenja fondova Evropske unije u okviru budućeg Nacionalnog i regionalnog partnerskog plana. Njena svrha je da, na sistematičan i na dokazima zasnovan način, identifikuje glavne razvojne izazove, potrebe, ciljne grupe, razvojne nejednakosti i investiciona uska grla u okviru predmetne oblasti politike, uzimajući u obzir ekonomske, socijalne, teritorijalne i, gdje je relevantno, ekološke dimenzije razvoja.
Značaj situacione analize dodatno proizlazi iz činjenice da je Strateški planski dokument prepoznat od strane Evropske komisije kao jedan od ključnih elemenata za ispunjenje mjerila za zatvaranje Poglavlja 22 – Regionalna politika i koordinacija strukturnih instrumenata, konkretno mjerila 2. Evropska komisija očekuje dostavljanje sveobuhvatnog, sažetog i kvalitetnog nacrta strateškog planskog dokumenta, koji u kontekstu finansijske perspektive 2021–2027 odgovara logici „Partnership Agreement“, a koji treba da obuhvati stratešku analizu, uključujući izazove, potrebe i ciljne grupe, odabrane prioritete i ciljeve, glavne očekivane rezultate, planirane tematske cjeline i izvore finansiranja, mehanizme za obezbjeđivanje usklađenosti sa relevantnim prioritetima i strategijama Evropske unije, kao i okvir upravljanja u skladu sa Evropskim kodeksom ponašanja o partnerstvu.
U tom smislu, situaciona analiza ne služi samo kao opis postojećeg stanja, već kao polazna tačka za definisanje prioritetnih pravaca djelovanja, očekivanih rezultata i budućih reformskih i investicionih intervencija. U skladu sa metodološkim pristupom za izradu Strateškog planskog dokumenta, razvojni izazovi se posmatraju kao problemi koji zahtijevaju javnopolitički odgovor, a ne kao unaprijed definisane mjere ili rješenja. Zbog toga analiza mora da poveže raspoložive statističke i administrativne podatke, nalaze nacionalnih strateških dokumenata, relevantne međunarodne i EU izvore, kao i uvide ključnih institucija i partnera.
Situaciona analiza istovremeno ima i važnu funkciju u obezbjeđivanju usklađenosti budućeg strateškog dokumenta sa prioritetima Evropske unije, pravnom tekovinom EU i programskim okvirom za period nakon 2027. godine. Kroz pregled međunarodnog i nacionalnog strateškog i pravnog okvira, planiranih reformi i ključnih pokazatelja, analiza omogućava da se predmetna oblast politike sagleda u širem razvojnom i pristupnom kontekstu, uključujući doprinos pametnom, održivom i inkluzivnom rastu, ekonomskoj, socijalnoj i teritorijalnoj koheziji, kao i smanjenju razvojnih dispariteta.
Pored toga, situaciona analiza je važan alat za strukturiranje dijaloga unutar radnih grupa i sa širim krugom partnera. Njome se obezbjeđuje zajednička analitička osnova za SWOT razmatranje, validaciju nalaza i identifikaciju dugog spiska razvojnih izazova, koji će u narednim koracima biti prioritizovani. Na taj način, situaciona analiza doprinosi transparentnom, participativnom i metodološki utemeljenom procesu planiranja, u skladu sa principom partnerstva i višerazinskog upravljanja.
Opis prioritetnih područja 

	Reforme 

	18

	Drumski saobraćaj

	18
	
	18.79
	Pomorski saobraćaj

	18
	
	18.80
	Urbani saobraćaj



Situaciona analiza
Prioritetno područje nivo 1
Prioritetno područje Saobraćaj obuhvata razvoj funkcionalnog, integrisanog i održivog saobraćajnog sistema Crne Gore, usmjerenog ka unapređenju povezanosti, sigurnosti i efikasnosti, kao i ka postizanju ciljeva zelene i digitalne tranzicije u skladu sa pravnom tekovinom Evropske unije. Transportni sektor predstavlja ključni element ekonomskog razvoja i teritorijalne kohezije, posebno u kontekstu unapređenja dostupnosti, regionalne integracije i povezivanja sa transevropskom transportnom mrežom (TEN-T) kao i pripreme za korišćenje sredstava Evropske unije.
Ova oblast politike obuhvata sve vidove saobraćaja, uključujući drumski, željeznički, vazdušni i pomorski saobraćaj, kao i saobraćaj unutrašnjim plovnim putevima, uz horizontalne dimenzije koje se odnose na urbanu mobilnost, razvoj biciklističke i mikromobilne infrastrukture, multimodalna rješenja i digitalizaciju saobraćajnog sistema. Poseban fokus stavlja se na unapređenje kvaliteta, kapaciteta i dostupnosti saobraćajne infrastrukture i usluga, kao i na jačanje međusobne povezanosti različitih vidova saobraćaja u cilju efikasnijeg kretanja putnika i robe i unapređenja logističkih tokova.
U skladu sa politikama Evropske unije u oblasti održive i pametne mobilnosti, oblast politike Saobraćaj usmjerena je na tranziciju ka nisko- i nulto-emisionom saobraćaju, kroz modernizaciju  transportnih sredstava, uvođenje energetski efikasnih tehnologija i razvoj infrastrukture za alternativna goriva. Istovremeno, poseban značaj ima smanjenje negativnih uticaja saobraćaja na životnu sredinu i povećanje otpornosti saobraćajne infrastrukture na klimatske promjene, uključujući prilagođavanje ekstremnim vremenskim uslovima i unapređenje standarda planiranja, izgradnje i održavanja.
Dalji razvoj sektora podrazumijeva unapređenje bezbjednosti i sigurnosti saobraćaja, kao i usklađivanje tehničkih i operativnih standarda sa EU zahtjevima, uključujući interoperabilnost sistema i primjenu savremenih tehnologija. U tom kontekstu, digitalna transformacija transporta, kroz razvoj inteligentnih transportnih sistema i unapređenje upravljanja saobraćajem, predstavlja ključni element povećanja efikasnosti, pouzdanosti i dostupnosti transportnih usluga.
Konačno, oblast politike Saobraćaj obuhvata kontinuirane reformske procese i jačanje regulatornog i institucionalnog okvira, sa ciljem potpune usklađenosti sa pravnom tekovinom Evropske unije, unapređenja tržišnih uslova i stvaranja preduslova za efikasno planiranje, finansiranje i implementaciju investicija. Time se obezbjeđuje uspostavljanje modernog, održivog i konkurentnog saobraćajnog sistema, sposobnog da odgovori na razvojne potrebe Crne Gore i zahtjeve evropskih integracija.
Međunarodni i EU Strateški i pravni okvir
Strateški i pravni okvir Evropske unije u oblasti saobraćaja usmjeren je na razvoj održivog, sigurnog, interoperabilnog i digitalno unaprijeđenog sistema, uz snažan fokus na dekarbonizaciju, multimodalnost i povezivanje sa evropskom mrežom.
Na nivou Evropske unije, ključni strateški okvir čine Evropski zeleni plan (European Green Deal) i Strategija za održivu i pametnu mobilnost (Sustainable and Smart Mobility Strategy, 2020), koji definišu pravce razvoja nisko- i nulto-emisionog saobraćaja, digitalizacije i integrisanih transportnih sistema. Razvoj infrastrukture i povezivanja definisan je kroz Transevropsku transportnu mrežu (TEN-T), uključujući Uredbu (EU) 2024/1679, kojom se utvrđuju prioriteti razvoja koridora, čvorišta i multimodalnih veza.
Sektorski regulatorni okvir obuhvata Uredbu (EU) 2023/1804 o infrastrukturi za alternativna goriva (AFIR), Direktivu 2010/40/EU o inteligentnim transportnim sistemima (ITS Directive), izmijenjenu Direktivom (EU) 2023/2661, kao i Uredbu (EU) 2020/1056 o elektronskim informacijama o teretu (eFTI Regulation), koja omogućava digitalizaciju logistike i razmjenu podataka u svim vidovima transporta. Multimodalni i logistički aspekt dodatno je podržan kroz Direktivu 92/106/EEZ o kombinovanom transportu (kako je izmijenjena) i Uredbu (EU) 913/2010 o evropskoj željezničkoj mreži za konkurentan teretni saobraćaj.
U željezničkom sektoru, ključni pravni osnov interoperabilnosti predstavlja Direktiva (EU) 2016/797 o interoperabilnosti željezničkog sistema u Evropskoj uniji, zajedno sa Direktivom (EU) 2016/798 o bezbjednosti željeznica, kao i tehničkim specifikacijama interoperabilnosti (TSI). Poseban značaj ima implementacija ERTMS (European Rail Traffic Management System), uključujući ETCS (European Train Control System) i GSM-R, kao standardizovanog sistema za upravljanje i kontrolu željezničkog saobraćaja na TEN-T mreži. Ovaj okvir je dio šireg Četvrtog željezničkog paketa EU, koji obuhvata i tržišni i tehnički stub.
U vazdušnom saobraćaju, regulatorni okvir obuhvata inicijative Jedinstveno evropsko nebo (SES/SES2+) i Sporazum o Evropskoj zajedničkoj vazduhoplovnoj oblasti (ECAA), uz prateće propise koji uređuju upravljanje vazdušnim prostorom, sigurnost i interoperabilnost sistema. Uz širi regulatorni okvir koji obuhvata pravila u oblastima upravljanja vazdušnim prostorom, sigurnosti i bezbjednosti vazdušnog saobraćaja, interoperabilnosti sistema, upravljanja vazdušnim saobraćajem (ATM/ANS), zaštite putnika i usklađivanja sa standardima jedinstvenog evropskog vazduhoplovnog prostora.
U kontekstu zelene tranzicije posebno su relevantne Uredba (EU) 2023/1805 (FuelEU Maritime) i Uredba (EU) 2023/2405 (ReFuelEU Aviation), kao i Direktiva 2003/87/EC o sistemu trgovine emisijama (EU ETS Direktiva (EU) 2023/959 o izmjenama i dopunama Direktive 2003/87/EC, kojom je sistem trgovine emisijama proširen i na sektore drumskog saobraćaja, građevinarstva i manjih industrija (EU ETS2), predstavlja važan okvir za dekarbonizaciju transporta i postepeno uvođenje karbonskog oporezivanja fosilnih goriva. U tom kontekstu, uspostavljen je i Socijalni fond za klimu (SCF) kroz Uredbu (EU) 2023/955, sa ciljem ublažavanja socio-ekonomskih efekata tranzicije i podrške ulaganjima u energetsku efikasnost, održivu mobilnost i čistije transportne sisteme, uključujući podršku ranjivim domaćinstvima i preduzećima.Dodatno, Direktiva (EU) 2018/2001 o promovisanju upotrebe energije iz obnovljivih izvora (RED II) kako je izmijenjena Direktivom (EU) 2023/2413 (RED III) postavlja obavezujuće ciljeve za udio obnovljivih izvora energije u transportu i predstavlja ključni okvir za dekarbonizaciju sektora kroz razvoj alternativnih goriva i elektrifikaciju kao i Direktiva (EU) 2019/1161 o izmjenama i dopunama Direktive 2009/33/EC o podsticanju čistih i energetski efikasnih vozila u drumskom saobraćaju, te izmijenjena i dopunjena Direktiva (EU) 2024/1275 o energetskim karakteristikama zgrada (EPBD). Dodatno, Uredba (EU) 2019/631 i Uredba (EU) 2019/1242 o standardima emisija CO₂ za vozila doprinose razvoju nisko- i nulto-emisionog drumskog transporta.
Na regionalnom nivou, ključni okvir predstavlja Ugovor o Transportnoj zajednici (Transport Community Treaty), uz Strategiju za održivu i pametnu mobilnost na Zapadnom Balkanu i prateće akcione planove. Regionalna saradnja dodatno se razvija kroz Savjet za regionalnu saradnju (RCC) i inicijativu Zajedničko regionalno tržište (Common Regional Market – CRM), uključujući Akcioni plan za Zajedničko regionalno tržište 2025–2028, koji doprinose olakšavanju transporta, trgovine i digitalne integracije.
Na međunarodnom nivou, relevantni okvir dopunjuju instrumenti i analize organizacija kao što su UNECE, posebno u oblasti drumske i željezničke regulative i prekograničnog transporta, OECD, kroz izvještaj Western Balkans Competitiveness Outlook 2024, kao i UNCTAD, kroz Review of Maritime Transport, koji pruža globalni kontekst za razvoj pomorskog saobraćaja i logistike.
Crnogorski strateški i pravni okvir
Crnogorski strateški i pravni okvir u oblasti saobraćaja obuhvata opšte sektorske strategije, planske dokumente i posebne zakone kojima se uređuju drumski, željeznički, vazdušni i pomorski saobraćaj, kao i putna infrastruktura, sigurnost, interoperabilnost, prava putnika, klimatska tranzicija i pojedini aspekti digitalizacije. Ovaj okvir je u značajnoj mjeri uspostavljen, ali i dalje zahtijeva dalju harmonizaciju i funkcionalno povezivanje u skladu sa savremenim EU zahtjevima.
Najvažniji strateški dokument je Strategija razvoja saobraćaja 2019–2035, koja definiše razvoj infrastrukture, multimodalnosti i povezivanja sa TEN-T mrežom, ali zahtijeva ažuriranje u dijelu zelene i digitalne tranzicije. U tom kontekstu, Vlada je usvojila Informaciju o ažuriranju Strategije razvoja saobraćaja 2019–2035, sa ciljem njenog daljeg usklađivanja sa savremenim EU politikama i prioritetima održive i pametne mobilnosti. Njen operativni nastavak čine Srednjoročni program izgradnje, rekonstrukcije, održavanja i zaštite državnih puteva do 2028.godine i godišnji programi održavanja, kojima se operacionalizuju prioriteti razvoja, modernizacije i održavanja državne putne mreže, unapređenja bezbjednosti saobraćaja i otpornosti infrastrukture, dok je u segmentu digitalizacije ključan Program razvoja i uvođenja inteligentnih transportnih sistema (ITS) 2022–2026, usmjeren na unapređenje upravljanja saobraćajem, interoperabilnosti sistema i primjenu savremenih digitalnih rješenja u transportu. Dodatno, Program izgradnje, rekonstrukcije, održavanja i zaštite magistralnih i regionalnih puteva za 2026. godinu operacionalizuje planirane aktivnosti na rekonstrukciji i modernizaciji putne mreže, sanaciji kritičnih tačaka, klizišta i mostova, kao i unapređenju bezbjednosti i funkcionalnosti magistralnih i regionalnih puteva, u skladu sa prioritetima utvrđenim nacionalnim planskim dokumentima.
U oblasti vazdušnog saobraćaja, razvoj aerodromske infrastrukture dodatno je usmjeren kroz Master plan razvoja aerodroma Crne Gore do 2030. godine, kojim su definisani prioriteti razvoja Aerodroma Podgorica i Aerodroma Tivat, uključujući unapređenje terminalnih kapaciteta, manevarskih površina, bezbjednosne infrastrukture i pratećih sadržaja. Istovremeno, dalji razvoj sektora zahtijeva ažuriranje planske i razvojne dokumentacije, uključujući lokalne studije lokacije i planove razvoja aerodromske infrastrukture, u skladu sa rastom saobraćaja, savremenim EU standardima i potrebama zelene i digitalne tranzicije.
Dodatno, Prostorni plan Crne Gore do 2040. godine predstavlja krovni dokument prostornog planiranja kojim se definišu dugoročni pravci prostornog razvoja, uključujući razvoj i izgradnju nedostajuće saobraćajne infrastrukture i unapređenje teritorijalne povezanosti. Takođe Strategija razvoja željeznice za period 2017-2027 usmjerena je na modernizaciju i rekonstrukciju postojeće infrastrukture, unapređenje bezbjednosti i efikasnosti željezničkog saobraćaja, kao i jačanje povezanosti sa regionalnim i evropskim transportnim mrežama, uz poseban fokus na integraciju u TEN-T koridore i povećanje učešća željeznice u ukupnom transportu.
Paralelno, Master plan javnih investicija u infrastrukturu 2026–2030 predstavlja važan planski okvir investicione politike, kojim se objedinjuju prioritetni infrastrukturni projekti, unapređuje sistem selekcije i upravljanja javnim investicijama i osigurava njihova povezanost sa srednjoročnim budžetskim i fiskalnim okvirom. U oblasti saobraćaja, Master plan potvrđuje dominantan značaj ovog sektora u ukupnom investicionom ciklusu, uključujući projekte putne, željezničke i aerodromske infrastrukture, kao i potrebu da se prioritetne investicije realizuju na fiskalno održiv, klimatski otporan i metodološki zasnovan način. Posebno se ukazuje na potrebu unapređenja zrelosti kapitalnih projekata, jačanja koordinacije između procesa strateškog planiranja i budžetiranja, kao i obezbjeđivanja pravovremene pripreme projektno-tehničke dokumentacije, rješavanja imovinsko-pravnih pitanja i osiguranja održivih izvora finansiranja.
Dodatno, Strategija poboljšanja bezbjednosti u drumskom saobraćaju 2024–2030 predstavlja važan sektorski okvir usmjeren na unapređenje bezbjednosti saobraćaja, smanjenje broja saobraćajnih nezgoda i usklađivanje sa EU pristupom bezbjednoj i održivoj mobilnosti. Dodatnu stručnu osnovu za integrisanje klimatske otpornosti u planiranje i upravljanje putnom infrastrukturom predstavlja dokument „Otpornost putne infrastrukture Crne Gore na klimatske promjene - Strategija klimatske otpornosti i Akcioni plan“ (2019), izrađen uz podršku Evropske banke za obnovu i razvoj (EBRD), kojim su identifikovani klimatski rizici za putnu mrežu, prioritetne dionice izložene klimatskim uticajima i preporučene mjere za unapređenje otpornosti infrastrukture.
Zakonodavni okvir zasniva se na Zakonu o putevima, kojim se uređuju razvoj, upravljanje, finansiranje, izgradnja, održavanje i zaštita javnih puteva, uključujući pitanja putne infrastrukture, nadzora i tehničkih standarda. Dodatno, Zakon o bezbjednosti saobraćaja na putevima uređuje pravila i standarde bezbjednosti drumskog saobraćaja, obaveze učesnika u saobraćaju, signalizaciju, tehničke uslove za vozila i vozače, kao i druge mjere od značaja za bezbjednost saobraćaja.
Zakonodavni okvir dodatno prepoznaje razvoj biciklističke infrastrukture, uključujući obavezu finansiranja pješačkih i biciklističkih staza prilikom izgradnje državnih puteva kroz naselja. Dodatno, oblast ugovornih odnosa u drumskom prevozu uređena je Zakonom o ugovorima u drumskom saobraćaju.
Tržišni i operativni aspekti drumskog prevoza uređeni su kroz Zakon o prevozu u drumskom saobraćaju, dok su socijalna pravila i kontrola radnog vremena profesionalnih vozača uređeni kroz Zakon o radnom vremenu i pauzama u drumskom saobraćaju i prateće pravilnike. Dodatno, Zakon o prevozu opasnih materija obezbjeđuje sigurnosni okvir za sve vidove transporta.
U oblasti željezničkog saobraćaja, regulatorni okvir čine Zakon o željeznici, Zakon o bezbjednosti i interoperabilnosti u željezničkom saobraćaju i Zakon o ugovornim odnosima u željezničkom saobraćaju, uz prateće tehničke pravilnike, čime se uspostavlja okvir za upravljanje infrastrukturom, bezbjednost i interoperabilnost sistema.
U sektoru vazdušnog saobraćaja, regulatorni okvir čine Zakon o vazdušnom saobraćaju, podzakonski akti, Zakon o obligacionim odnosima i osnovama svojinsko-pravnih odnosa u vazdušnom saobraćaju, Nacionalni program sigurnosti civilnog vazduhoplovstva i Nacionalni program bezbjednosti civilnog vazduhoplovstva, kojima se uređuju pitanja sigurnosti i bezbjednosti  civilnog vazduhoplovstva, upravljanja vazdušnim prostorom, aerodromskih operacija, prava putnika i odgovornosti prevoznika.
Nacionalni program sigurnosti civilnog vazduhoplovstva, usvojen 2020. godine, definiše regulatorne strukture i odgovornosti u oblasti sigurnosti civilnog vazduhoplovstva, u skladu sa međunarodnim i evropskim standardima, sa ciljem kontinuiranog unapređenja sigurnosti civilnog vazduhoplovstva. Imajući u vidu stupanje na snagu novog Zakona o vazdušnom saobraćaju, očekuje se usvajanje ažuriranog Nacionalnog programa sigurnosti civilnog vazduhoplovstva.
Regulatorni okvir zasniva se na kontinuiranom usklađivanju sa standardima Evropske unije i međunarodnim standardima civilnog vazduhoplovstva, uključujući zahtjeve Evropske agencije za sigurnost vazduhoplovstva (EASA), Jedinstvenog evropskog neba (SES), Evropske konferencije civilnog vazduhoplovstva (ECAC) i Međunarodne organizacije civilnog vazduhoplovstva (ICAO).
Crna Gora kontinuirano zadržava status jedinstvene bezbjednosne kontrole (One Stop Security), koji je implementiran u saradnji sa ECAC i Evropskom komisijom, čime se potvrđuje visok nivo usklađenosti sa evropskim standardima bezbjednosti civilnog vazduhoplovstva. Ovim sistemom bezbjednosne kontrole sprovedene na aerodromima u Podgorici i Tivtu priznaju se kao ekvivalentne kontrolama koje se sprovode u državama članicama Evropske unije. Status jedinstvene bezbjednosne kontrole potvrđen je i nakon inspekcijskog nadzora Evropske komisije sprovedenog 2024. godine.
Pomorski sektor uređen je kroz Zakon o sigurnosti pomorske plovidbe, Zakon o lukama, Zakon o sprečavanju zagađenja mora sa brodova, Zakon o ugovoru o prevozu putnika morem i Zakon o jahtama, dok strateški okvir predstavlja Strategija razvoja pomorske privrede 2020–2030, čime su obuhvaćeni sigurnost plovidbe, lučka infrastruktura, zaštita životne sredine i nadzor saobraćaja.
Horizontalni strateški i regulatorni okvir uključuje:
· Strategiju niskougljeničnog razvoja, koja je relevantna za razvoj nisko- i nulto-emisionog saobraćaja i smanjenje emisija u svim vidovima transporta;
· Nacionalni energetski i klimatski plan (NEKP), koji je relevantan za razvoj infrastrukture za alternativna goriva i energetsku tranziciju transportnog sektora;
· Strategiju prilagođavanja na klimatske promjene, koja je relevantna za klimatsku otpornost saobraćajne infrastrukture, uključujući puteve, željeznicu, luke i aerodrome;
· Zakon o klimatskim promjenama, koji uspostavlja okvir za praćenje i smanjenje emisija, uključujući vazdušni i pomorski saobraćaj;
· Zakon o obaveznom osiguranju u saobraćaju, koji uređuje odgovornost i zaštitu korisnika u svim vidovima saobraćaja;
· Zakon o odgovornosti za štetu u životnoj sredini, koji je relevantan za procjenu i upravljanje uticajem infrastrukturnih i saobraćajnih projekata na životnu sredinu.
Podzakonski okvir čine i brojni pravilnici koji uređuju tehničke i operativne aspekte sistema, uključujući signalizaciju, tehničke standarde, upravljanje saobraćajem, tahografe, interoperabilnost i sigurnosne procedure.
U okviru reforme Primjena elektronskog transporta i inteligentnih transportnih sistema (ITS), sprovode se aktivnosti na pripremi Predloga zakona o elektronskim informacijama o prevozu tereta, kojim se vrši usklađivanje sa Uredbom (EU) 2020/1056 o elektronskim informacijama o teretu (eFTI).
Konačno, normativni okvir pokriva ključne segmente saobraćajnog sistema, posebno u oblastima drumskog, željezničkog, vazdušnog i pomorskog saobraćaja. Međutim, određene oblasti, naročito urbani i biciklistički saobraćaj, multimodalnost, digitalizacija logističkih tokova, infrastruktura za alternativna goriva, kao i dugoročno planiranje i modernizacija aerodromske infrastrukture, ostaju djelimično razvijene i zahtijevaju dalje unapređenje strateškog i regulatornog okvira.
Planirane i trenutne reforme i investicije 
U okviru Programa ekonomskih reformi i Reformske agende, Crna Gora sprovodi ograničen broj reformi koje su direktno relevantne za sektor saobraćaja, uz mjere koje stvaraju širi okvir za realizaciju infrastrukturnih i investicionih intervencija.
Najvažnija sektorska reforma je Reforma 1.2.1 - Primjena elektronskog transporta i inteligentnih transportnih sistema (ITS), koja je usmjerena na digitalizaciju upravljanja saobraćajem, unapređenje sigurnosti i efikasnosti, kao i razmjenu podataka u transportu, uključujući rješenja povezana sa eFTI pristupom. Ova reforma je direktno povezana sa EU okvirom za digitalizaciju transporta, uključujući ITS Direktivu i Uredbu o elektronskim informacijama o teretu (eFTI), te predstavlja ključni korak ka interoperabilnosti i integraciji u jedinstveno evropsko transportno tržište.
Kao važna reforma za realizaciju infrastrukturnih projekata izdvaja se Reforma 1.1.4 - Poboljšanje elektronskog katastra i prostornog planiranja, koja omogućava efikasniju pripremu i implementaciju projekata izgradnje i modernizacije transportne infrastrukture.
U oblasti energetske i klimatske politike, relevantne su Reforma 2.2.1 - Implementacija mjera iz Nacionalnog energetskog i klimatskog plana (NEKP) i Reforma 2.2.2 - Unapređenje sistema za trgovinu emisijama, koje doprinose smanjenju emisija, razvoju infrastrukture za alternativna goriva i postepenom uvođenju nisko- i nulto-emisionih tehnologija u transportnom sektoru. Reforma 2.3.2 odnosi se na transponovanje i implementaciju Direktive (EU) 2018/2001 (RED II), uključujući uspostavljanje regulatornog okvira za dozvole, garancije porijekla i prozjumere. U sektoru saobraćaja, reforma je relevantna kroz obaveze povećanja udjela energije iz obnovljivih izvora i smanjenja emisija, što se operacionalizuje kroz intervencione oblasti koje obuhvataju razvoj infrastrukture za alternativna goriva i elektrifikaciju transporta (npr. 525, 526), uvođenje nisko- i nulto-emisionih vozila i sistema javnog prevoza (npr. 527, 533), kao i širu podršku dekarbonizaciji transportnog sistema u skladu sa ciljevima energetske tranzicije. 
U okviru Programa ekonomskih reformi dodatno su obuhvaćene mjere koje se odnose na unapređenje upravljanja javnim investicijama i planiranje infrastrukturnih projekata, uključujući razvoj metodologije za procjenu i prioritizaciju projekata i izradu planskih dokumenata, što je od značaja za realizaciju investicija u saobraćajnu infrastrukturu. Posebno je značajna priprema Master plana investicija u infrastrukturu 2026-2030  , koji će obuhvatiti prioritetne projekte u sektoru saobraćaja i predstavljati ključni instrument za srednjoročno planiranje i koordinaciju investicija.
Pored toga, u okviru PER-a sprovode se mjere usmjerene na suzbijanje neformalne ekonomije, uključujući sektore saobraćaja i logistike, koje imaju za cilj unapređenje tržišnih uslova, jačanje inspekcijskog nadzora i podsticanje formalizacije poslovanja, što indirektno doprinosi uređenju i konkurentnosti transportnog sektora.
Ključni indikatori
Podaci za Crnu Goru za transport robe i putnika izraženi su u apsolutnim vrijednostima (tone i broj putnika), dok su podaci za EU-27 prikazani u procentima u skladu sa Eurostat metodologijom, te nijesu u potpunosti metodološki uporedivi.
	Indikator 
	EU-27 vrijednost
	Crna Gora vrjednost
	Godina 
	Izvor 
	Napomena 

	Modalna raspodjela – drumski transport robe (%) 
	78,2% 
	50,5% 
	2024 
	Eurostat (freight modal split) / Monstat 
	Podaci za EU zasnovani na ton-km, za CG na tonama 

	Stepen motorizacije: broj putničkih automobila na 1.000 stanovnika
	578
	417
	2024.
	Eurostat / Monstat 

Izvor: road_eqs_carhab
	Direktan podatak
(Crna Gora 2025: 441)

	Putnički automobili prema starosti (broj)
	Ukupno: 260.195.837
	Ukupno: 259.815
Do 2 god: 7.136
2-5 god: 9.324
5-10 god: 36.273
Od 10 do 20 god: 134.445
	2024.
	Eurostat
Izvor: 
road_eqs_carage
	Neke države EU ne dostavljaju podatke za ovu kategoriju, pa ne postoje brojevi prema starosti na nivou EU

	Broj novih putničkih automobila prema vrsti pogonskog goriva (broj)
	Benzin: 7.161.137
Dizel: 1.818.403
El. energija: 1.455.122
Alternativna energija: 1.780.36
	Benzin: 4.916
Dizel: 1.982
El. energija: 167
Alternativna energija: 238
	2024.
	Eurostat: 
Izvor: road_eqr_carpda
	Direktan podatak

	Procenat novih registrovanih automobila na isključivo električni pogon u odnosu na ukupan broj novoregistrovanih automobila (%)
	13,6%
	n/a
	2024.
	Eurostat
	Podatak za Crnu Goru posjeduje Monstat

	Broj smrtno stradalih lica u drumskom saobraćaju na milion stanovnika (broj)
	44
	120
	2024.
	Eurostat / Transportna zajednica
	Direktan podatak

	Modalna raspodjela – željeznički transport robe (%) 
	16,6% 
	49,5% 
	2024 
	Eurostat / Monstat 
	Metodološki različiti izvori 

	Udio obnovljivih izvora energije u transportu (%) 
	11,2% 
	0,3% 
	2023 
	Eurostat 
	Direktan podatak 

	Emisije GHG iz transporta (% ukupnih emisija) 
	~25% 
	~22% 
	2022 
	Eurostat / UNFCCC 
	Procjena 

	Dužina željezničke mreže (km) 
	n/a 
	250 
	2019 
	World Bank / Monstat 
	Direktan podatak 

	Dužina putne mreže (km) 
	n/a 
	~7.000 
	2022 
	World Bank / Monstat 
	Procjena 

	Dužina željezničke mreže opremljene ERTMS (km) 
	dostupno po državama 
	0 
	2023 
	Eurostat 
	Direktan podatak 

	Broj putnika u vazdušnom saobraćaju 
	n/a 
	2.871.774 
	2024 
	Monstat 
	Direktan podatak



Tematske cjeline
	Kod tematske cjeline
	Naziv tematske cjeline

	[PA2]18.1
	Strateški, regulatorni i institucionalni okvir

	[PA2]18.2
	Razvoj željezničke infrastrukture

	[PA2]18.3
	Razvoj putne infrastrukture

	[PA2]18.4
	Razvoj infrastrukture vazdušnog saobraćaja

	[PA2]18.5
	Multimodalna integracija i povezanost

	[PA2]18.6
	Digitalizacija i povezanost saobraćajnog sistema

	[PA2]18.7
	Održiva i niskoemisiona mobilnost



[PA2]18.1 Strateški, regulatorni i institucionalni okvir  obuhvata razvoj politika, zakonodavstva i organizacije sektora saobraćaja, uključujući planiranje razvoja, regulaciju tržišta i funkcionisanje nadležnih institucija. Ovaj okvir omogućava usklađivanje sa evropskim standardima i predstavlja osnov za sprovođenje investicija i reformi u ovoj oblasti.
[PA2]18.2 Razvoj željezničke infrastrukture obuhvata izgradnju, rekonstrukciju, modernizaciju i održavanje željezničke mreže i pratećih kapaciteta, uključujući unapređenje interoperabilnosti i sigurnosti sistema. Ova oblast doprinosi povećanju kapaciteta, pouzdanosti i konkurentnosti željezničkog transporta.
[PA2]18.3 Razvoj putne infrastrukture obuhvata razvoj, izgradnju, rekonstrukciju i održavanje putne mreže, uključujući autoputeve, magistralne i regionalne puteve, kao i unapređenje sigurnosti i kapaciteta drumskog saobraćaja. Ova oblast predstavlja osnov za dostupnost i teritorijalnu povezanost.
 [PA2]18.4 Razvoj infrastrukture vazdušnog saobraćaja obuhvata razvoj i unapređenje aerodromske infrastrukture i operativnih kapaciteta, uključujući sigurnost,bezbjednost upravljanje i dostupnost vazdušnog saobraćaja. Ova oblast doprinosi međunarodnoj povezanosti i mobilnosti putnika.
[PA2]18.5 Multimodalna integracija i povezanost obuhvata povezivanje različitih vidova transporta i razvoj intermodalnih rješenja, uključujući koordinaciju transportnih tokova i funkcionalnu integraciju mreža i čvorišta. Ova oblast doprinosi efikasnijem korišćenju resursa i boljoj organizaciji transportnog sistema.
[PA2]18.6  Digitalizacija i povezanost saobraćajnog sistema obuhvataju primjenu digitalnih tehnologija u upravljanju saobraćajem i logistici, uključujući sisteme za razmjenu podataka i podršku operativnim procesima. Poseban značaj imaju i digitalna rješenja za upravljanje mobilnošću i unapređenje dostupnosti transportnih usluga u ruralnim i teritorijalno udaljenim područjima. Ova oblast omogućava unapređenje efikasnosti, koordinacije i funkcionalnosti transportnog sistema.
[PA2]18.7 Održiva i niskoemisiona mobilnost obuhvata razvoj rješenja za smanjenje emisija u transportu, unapređenje javnog prevoza i razvoj urbanih i alternativnih vidova kretanja, uključujući biciklistički saobraćaj. Poseban značaj ima razvoj minimalne mreže infrastrukture za alternativna goriva i električnu mobilnost, posebno u tranzitnim, ruralnim, planinskim i turističkim područjima, kako bi se unaprijedila dostupnost održivih vidova transporta, smanjila transportna izolovanost i podržao ravnomjerniji teritorijalni razvoj. Ova oblast doprinosi postepenoj transformaciji transportnog sistema ka efikasnijim i ekološki prihvatljivijim rješenjima.

Indikativna lista razvojnih izazova
	Broj
	Kod
	Naziv razvojnog izazova
	Obrazloženje

	01
	PA18-01
	Nedovoljno usklađen željeznički okvir sa EU acquis
	Preostali zakonodavni koraci u oblasti bezbjednosti i interoperabilnosti željeznice usporavaju zatvaranje Poglavlja 14 i punu integraciju u EU sistem.

	02
	PA18-02
	Jačanje administrativnih kapaciteta institucija
	Nedovoljni administrativni i stručni kapaciteti nadležnih institucija ograničavaju sprovođenje reformi i usklađivanje sa EU zakonodavstvom.

	03
	PA18-03
	Zastarjelost i nedovoljna međusobna usklađenost strateškog okvira sektora
	Važeći strateški dokumenti nijesu u potpunosti usklađeni sa novim EU prioritetima u oblasti zelene i digitalne tranzicije.

	04
	PA18-04
	Ograničeni kapaciteti za pripremu i upravljanje investicionim projektima
	Ograničeni tehnički, administrativni i projektni kapaciteti utiču na pripremu zrelih projekata, korišćenje EU sredstava i realizaciju infrastrukturnih investicija.

	05
	PA18-05
	Potreba za revizijom i ažuriranjem strateškog i planskog okvira za vazdušni saobraćaj
	U postojecem dokumentu Strategija razvoja saobracaja 2019-2035 nijesu razmatrani svi potencijalni pravci razvoja vazdušnog saobracaja u CG

	06
	PA18-06
	Jačanje administartivnih kapaciteta za planiranje i prioritizaciju investicija
	Nedovoljno razvijeni mehanizmi planiranja i prioritizacije infrastrukturnih projekata utiču na efikasnost ulaganja i realizaciju strateških ciljeva.

	07
	PA18-07
	Slaba interoperabilnost željezničkog sistema
	Nizak nivo implementacije ERTMS i tehničkih standarda ograničava povezivanje sa TEN-T mrežom i interoperabilnost sistema.

	08
	PA18-08
	Ograničena konkurentnost željezničkog transporta
	Nizak nivo modernizacije i ograničen kvalitet usluga utiču na konkurentnost i atraktivnost željezničkog sektora u odnosu na drumski transport.

	09
	PA18-09
	Nedovoljna razvijenost putne infrastrukture
	Postojeća mreža ne odgovara rastućim potrebama saobraćaja i ekonomskog razvoja, posebno u pogledu kapaciteta i povezanosti.

	10
	PA18-10
	Postojanje uskih grla na putnoj mreži
	Identifikovana kritična mjesta ograničavaju protok saobraćaja i povećavaju troškove transporta.

	11
	PA18-11
	Klimatska ranjivost infrastrukture
	Saobraćajna infrastruktura izložena je rizicima od klimatskih promjena, uključujući klizišta, ekstremne vremenske uslove i povećana opterećenja u osjetljivim planinskim i turističkim područjima, što zahtijeva unapređenje otpornosti infrastrukture, zaštitu kritičnih dionica i prilagođavanje standarda planiranja i održavanja klimatskim rizicima.

	12
	PA18-12
	Izazovi u unapređenju bezbjednosti saobraćaja
	Nivo bezbjednosti u drumskom saobraćaju zahtijeva dodatna ulaganja u infrastrukturu, upravljanje saobraćajem i preventivne mjere, uz istovremeno uspostavljen visok nivo regulisanosti i bezbjednosnih standarda u vazdušnom saobraćaju.

	13
	PA18-13
	Nedovoljno razvijen sistem upravljanja i održavanja infrastrukture
	Održavanje postojeće infrastrukture i upravljanje njenim životnim ciklusom nijesu u potpunosti razvijeni, što utiče na dugoročnu održivost, otpornost i kvalitet saobraćajne mreže.

	14
	PA18-14
	Rast potražnje za vazdušnim saobraćajem
	Kontinuirani rast broja putnika povećava pritisak na aerodromske kapacitete, upravljanje saobraćajem i prateću infrastrukturu, što zahtijeva dodatna ulaganja, modernizaciju i unapređenje operativnih sistema.

	15
	PA18-15
	Nedovoljno razvijena generalna avijacija
	Nedovoljno razvijena infrastruktura i organizacioni okvir za generalnu i rekreativnu avijaciju ograničavaju razvoj ovog segmenta vazdušnog saobraćaja.

	16
	PA18-16
	Potreba za daljim unapređenjem bezbjednosnih i sigurnosnih sistema u vazdušnom saobraćaju
	Dalji razvoj sektora zahtijeva unapređenje sistema za praćenje i upravljanje rizicima, uključujući GNSS ometanja, sisteme za upravljanje bespilotnim vazduhoplovima i zaštitu operacija u blizini aerodroma.

	17
	PA18-17
	Nedovoljna multimodalna integracija
	Ograničena povezanost između različitih vidova transporta smanjuje efikasnost logističkih tokova, korišćenje infrastrukture i kvalitet teritorijalne povezanosti i dostupnosti pojedinih područja.

	18
	PA18-18
	Dominacija drumskog transporta
	Visok udio drumskog transporta ukazuje na nedovoljno korišćenje željezničkog i drugih održivih vidova transporta.

	19
	PA18-19
	Nedostatak logističkih i intermodalnih kapaciteta
	Ograničen razvoj terminala i logističkih centara otežava integraciju transportnih tokova i efikasnost teretnog saobraćaja.

	20
	PA18-20
	Nedovoljna modernizacija pomorske infrastrukture
	Lučka infrastruktura i prateći kapaciteti zahtijevaju modernizaciju i usklađivanje sa EU standardima, uključujući sigurnost i zaštitu životne sredine.

	21
	PA18-21
	Spor razvoj inteligentnih transportnih sistema
	Ograničen obuhvat implementacije ITS rješenja ukazuje na ranu fazu digitalizacije transporta.

	22
	PA18-22
	Ograničena implementacija ITS rješenja u drumskom saobraćaju
	Pokrivenost ITS funkcijama, uključujući elektronsku naplatu i upravljanje saobraćajem, ostaje parcijalna i ograničena na pojedine dionice.

	23
	PA18-23
	Ograničena digitalizacija logističkih i transportnih tokova
	Kašnjenja u implementaciji eFTI, eCMR i drugih digitalnih rješenja ograničavaju efikasnost, interoperabilnost i transparentnost transportnog sistema.

	24
	PA18-24
	Nedostatak pouzdanih transportnih podataka
	Nedovoljno razvijeni sistemi prikupljanja i obrade podataka ograničavaju planiranje i upravljanje saobraćajem.

	25
	PA18-25
	Nedovoljna digitalizacija radnih tokova
	Neadekvatni softverski sistemi za nadzore, sertifikaciju, licenciranje, prinudne mjere u oblasti vazdušnog saobraćaja

	26
	PA18-26
	Ograničen napredak ka održivoj mobilnosti
	Nizak nivo ulaganja i primjene nisko- i nulto-emisionih rješenja usporava tranziciju ka održivom transportnom sistemu.

	27
	PA18-27
	Nizak udio obnovljivih izvora energije u transportu
	Udio OIE u transportu ostaje značajno ispod EU prosjeka, što ukazuje na ograničenu dekarbonizaciju sektora.

	28
	PA18-28
	Nedovoljno razvijena infrastruktura za alternativna goriva
	Ograničena dostupnost infrastrukture za punjenje električnih vozila i druga alternativna goriva usporava razvoj održive mobilnosti i dekarbonizaciju transportnog sektora.

	29
	PA18-29
	Rast drumskog saobraćaja i pritisak na sistem
	Kontinuirani rast drumskog transporta povećava opterećenje infrastrukture, emisije i bezbjednosne rizike.

	30
	PA18-30
	Spor prelazak na nisko- i nulto-emisiona vozila i flote
	Ograničeno uvođenje nisko- i nulto-emisionih vozila u javnom i komercijalnom transportu usporava dekarbonizaciju sektora.

